Viive Ernesaks

Viive Ernesaks (kuni 1961. aastani Säga; 27. märts 1931 – 19. jaanuar 2023 Tartus) oli Eesti pianist, kontsertmeister, muusikapedagoog ja loometeoste muusikakujunduste autor. 

Ta oli tuntud klaveril improviseerijana raadiosaates "Virgutusvõimlemine".Kaie Ilves. Viive Ernesaks: mälestustest ja unistustest ma elangi. Lääne Elu, 27. märts 2016 (vaadatud 30.03.2017). 

Viive Ernesaks õppis Tartu Muusikakoolis, Tallinna 7. Keskkoolis ja Tallinna Muusikakoolis. 

Ta töötas Tallinna Koreograafiakoolis (1957–1959), teatris Estonia (1959–1965), Eesti NSV Riiklikus Noorsooteatris muusikaala juhatajana (1965–1977), Draamateatris (1977–1990), Eesti Muusika- ja Teatriakadeemia lavakunstikoolis jm. Alates 1990. aastast oli ta vabakutseline. Viive Ernesaks on teinud muusikalise kujunduse üle 150 lavastusele.

Elulooraamat
Viive Ernesaks on kirjutanud elulooraamatu "Viiv: meenutusi eluteest, loomingust ja loojatest" (eessõna: Ago-Endrik Kerge, Varrak, Greif, 2006, ISBN 9789985311998).

Tunnustus
 2001 Valgetähe IV klassi teenetemärk

Isiklikku
Viive Ernesaks on töötanud koos paljude legendaarsete lavastajate ja näitlejatega. Verni Leivak. Viive Ernesaks: kogu elu on juhus. Postimees, 20.02.2012 (vaadatud 30.03.2017)

Viive Ernesaksa abikaasa Ants Ernesaks ja Gustav Ernesaks on vanaisade kaudu sugulased. MUUSIKA.EE Viive Ernesaks (vaadatud 30.03.2017).

Viited

Kategooria:Eesti pianistid
Kategooria:Eesti muusikapedagoogid
Kategooria:Valgetähe IV klassi teenetemärgi kavalerid
Kategooria:Helme kalmistule maetud
Kategooria:Sündinud 1931
Kategooria:Surnud 2023